La Llei 15/1990, de 9 de juliol, d'ordenació sanitària de Catalunya, modificada parcialment per la Llei 11/1995, de 29 de setembre, disposa que al Departament de Sanitat i Seguretat Social li correspon la determinació dels criteris, les directrius i les prioritats de les polítiques sanitàries.
Amb el canvi de la denominació de Departament de Sanitat i Seguretat Social per la de Departament de Salut, en virtut del Decret 303/2004, de 25 de maig, es vol prioritzar un nou model basat en la promoció de la salut i la prevenció de la malaltia.
Aquest model es vertebra en tres eixos: la salut pública, l'atenció sanitària i l'atenció a la dependència.
El Decret 219/2005, d'11 d'octubre, estableix una nova estructura del Departament de Salut on es delimiten uns òrgans i unes funcions en base a aquest nou concepte de salut.
El Pla de Salut, d'acord amb el que preveu l'esmentada Llei d'ordenació sanitària, és una eina essencial per a la planificació del sistema de salut i per a la determinació de les directrius de les actuacions que cal dur a terme.
L'activitat de foment de l'Administració sanitària mitjançant la concessió de subvencions i ajuts respon a la participació d'entitats públiques i privades en el sistema de salut, com a agents externs a la pròpia Administració, amb actuacions que coincideixen amb les diferents línies de subvencions i que comparteixen els objectius amb l'Administració.
Atès el que disposen la Llei 38/2003, de 17 de novembre, general de subvencions, i el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, modificat per la Llei 12/2004, de 27 de desembre, de mesures financeres;
Vistos els informes previs de l'Assessoria Jurídica i de la Intervenció Delegada del Departament de Salut;
En ús de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de la Generalitat de Catalunya,
S'aproven les bases reguladores de la concessió de subvencions per part del Departament de Salut per al finançament a entitats de caràcter no lucratiu que realitzin activitats adreçades al foment i al suport de la salut, d'acord amb les línies d'activitat subvencionables que figuren a l'annex d'aquesta Ordre.
Es deroga l'Ordre SLT/32/2005, de 17 de febrer, per la qual s'aproven les bases reguladores de la concessió de subvencions a entitats privades sense afany de lucre per al finançament d'activitats de prevenció de la infecció pel VIH/sida (DOGC núm. 4326, de 18.2.2005).
Les subvencions regulades per aquestes bases s'ajustaran al capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya; a les lleis especials aprovades pel Parlament i les respectives lleis de pressupostos de la Generalitat; a l'Ordre del conseller d'Economia i Finances d'1 d'octubre de 1997, sobre tramitació, justificació i control d'ajuts i subvencions (DOGC núm. 2500, de 21.10.1997), i als preceptes bàsics de la Llei 38/2003, de 17 de novembre, general de subvencions (BOE núm. 276, de 18.11.2003), i, supletòriament, els seran aplicables les normes de dret administratiu i, si no n'hi ha, les de dret privat..2 Objecte de les subvencions
2.1 L'objecte de les subvencions és el finançament a entitats de caràcter no lucratiu que realitzin activitats adreçades al foment i al suport de la salut, en qualsevol cas, no substitutives de prestacions assistencials, d'acord amb les línies de subvencions que es detallen tot seguit:
2.1.1 Accions de suport a entitats representatives dels interessos dels pacients o dels seus familiars.
2.1.2 Accions vinculades a línies estratègiques del Departament de Salut.
2.1.2.2 Pla director d'immigració.
2.1.2.3 Pla director de malalties de l'aparell circulatori.
2.1.2.5 Pla director de salut mental i addiccions.
2.1.2.7 Programa de drogodependències.
2.1.3 Actuacions en el camp de la promoció i protecció de la salut i en l'àmbit de les malalties emergents.
2.2 Una mateixa entitat podrà presentar-se a més d'una línia de subvenció si es tracta de projectes diferents en cada línia.
2.3 Les despeses objecte de subvenció s'ajustaran, en qualsevol cas, al pressupost de l'activitat presentada i a la naturalesa de la partida pressupostària amb càrrec a la qual s'atorgui la subvenció, i ha de tractar-se de despeses corrents d'acord amb la normativa pressupostària..3 Entitats sol·licitants
3.1 Poden sol·licitar les subvencions entitats sense caràcter lucratiu que desenvolupin activitats incloses en l'objecte de les línies assenyalades a la base 2.
3.2 Per a l'obtenció d'aquestes subvencions, les entitats sol·licitants hauran de complir els requisits següents:
3.2.1 Les activitats que constitueixen l'objecte de l'entitat s'han de poder incloure en l'activitat subvencionable i en la línia en base a la qual es demana la subvenció.
3.2.2 L'entitat ha d'haver-se constituït almenys amb dos anys d'antelació a la data de publicació de la convocatòria, excepte en el cas de federacions i confederacions, que podran ser més recents, però hauran de ser constituïdes per entitats d'almenys dos anys d'antiguitat.
3.2.3 Comptar amb l'estructura adequada per gestionar les activitats previstes en els programes presentats.
3.2.4 En el cas que l'entitat tingui 50 o més persones en plantilla, donar compliment al que estableix l'article 38 de la Llei 13/1982, de 7 d'abril, d'integració social dels minusvàlids, i si escau, el Reial decret 364/2005, de 8 d'abril.
3.2.5 Complir els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
3.2.6 Estar al corrent de les obligacions tributàries davant l'Estat i la Generalitat i de les obligacions davant la Seguretat Social.
3.2.7 No trobar-se en cap de les circumstàncies previstes a l'article 13 de la Llei 38/2003, de 17 de novembre, general de subvencions.
3.2.8 No haver estat sancionada per resolució ferma, durant els últims tres anys, per la comissió d'una infracció greu en matèria d'integració laboral de persones discapacitades o molt greu en matèria de relacions laborals o en matèria de prevenció de riscos laborals, de conformitat amb el Text refós de la Llei sobre infraccions i sancions de l'ordre social, aprovat pel Reial decret legislatiu 5/2000, de 4 d'agost.
3.2.9 Disposar dels mitjans humans i materials necessaris i tenir assignats els recursos econòmics necessaris per a la realització de l'activitat de prevenció de riscos laborals a l'empresa, d'acord amb el que disposa la Llei 31/1995, de 8 de novembre, sobre prevenció de riscos laborals, i el reglament de serveis de prevenció.
El compliment d'aquests requisits s'acreditarà mitjançant l'aportació de la documentació establerta a la base 6..4 Quantia i aplicació pressupostària
4.1 La quantitat màxima destinada a aquestes subvencions i l'aplicació o aplicacions pressupostàries a les quals s'han d'imputar seran les que es determinin en la convocatòria corresponent.
4.2 La quantia de cada subvenció es determinarà individualment, en funció de la línia d'activitat per a la qual se sol·licita, i d'acord amb els criteris que s'estableixen a la base 8, sense que en cap cas, aïlladament o en concurrència amb subvencions atorgades per altres institucions públiques o privades, nacionals o internacionals, pugui superar el cost de l'activitat que ha de desenvolupar l'entitat beneficiària.
En qualsevol cas, l'import total de les subvencions atorgades no podrà superar la quantitat màxima que s'estableixi en la convocatòria.
4.3 D'acord amb les disponibilitats pressupostàries es podran realitzar convocatòries complementàries a les efectuades, prèvia motivació de la necessitat..5 Sol·licituds
Les sol·licituds per concórrer a les convocatòries de subvencions s'han d'adreçar a la persona titular del Departament de Salut mitjançant impresos normalitzats, que es podran obtenir a la web del Departament de Salut [URL] o al Registre del Departament de Salut (travessera de les Corts, 131-159, pavelló Ave Maria, 08028 Barcelona), i als serveis territorials següents:
Serveis Territorials del Departament de Salut a Barcelona, plaça de Catalunya, 20, 08002 Barcelona.
Serveis Territorials del Departament de Salut a Girona, c. del Sol, 15, 17004 Girona.
Serveis Territorials del Departament de Salut a Lleida, av. de l'Alcalde Rovira Roure, 2, 25006 Lleida.
Serveis Territorials del Departament de Salut a Tarragona, av. de Maria Cristina, 54, 43002 Tarragona.
Serveis Territorials del Departament de Salut a les Terres de l'Ebre, La Salle, 8, 43500 Tortosa..6 Documentació
Els sol·licitants de les subvencions han de presentar la documentació següent:
6.1 L'escrit de sol·licitud esmentat a la base anterior, amb indicació expressa de la línia de subvenció a la qual s'opta, d'acord amb la relació de la base 2.
6.2 Descripció del programa per al qual se sol·licita la subvenció, amb referència expressa a l'import que es demana; el detall de les fonts de finançament de l'activitat; el pressupost, clar i definit, i la descripció de les activitats per a les quals se sol·licita la subvenció, d'acord amb la línia a la qual s'opta.
6.3 Còpies compulsades del DNI i de la documentació acreditativa de la capacitat de la persona que actua en nom i representació de l'entitat sol·licitant.
En cas que l'entitat ja s'hagi presentat a una convocatòria anterior i aquests documents estiguin a disposició de l'Administració, se'n pot substituir la presentació per una declaració responsable de la persona que representa l'entitat on es faci constar la vigència de la seva representació.
6.4 Certificat, si escau, d'estar inscrita, l'entitat, en el registre corresponent.
6.5 Certificació, si escau, de l'acord de l'òrgan de govern de l'entitat on s'aprovi la sol·licitud de la subvenció.
6.6 Còpia autenticada dels estatuts i de les seves modificacions.
En cas que l'entitat hagi presentat aquests documents amb anterioritat, podrà substituir la presentació dels estatuts per un escrit signat pel seu representant legal, o un acord de l'òrgan de govern de l'entitat, on s'indiqui l'expedient en què han estat presentats i es manifesti que continuen vigents tal com van ser presentats.
6.7 Declaració on es manifesti que els locals que constitueixen centres de treball de l'entitat sol·licitant compleixen els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
6.8 Còpia del pressupost vigent de l'entitat aprovat per l'òrgan competent.
6.9 Declaració del president de l'entitat, o de la persona en qui recaigui la responsabilitat, d'estar al corrent de les obligacions tributàries i de la Seguretat Social.
6.10 Documentació que acrediti els mitjans humans i materials i recursos econòmics assignats a la realització de l'activitat de prevenció de riscos laborals a l'empresa.
6.11 En cas que l'entitat tingui 50 o més treballadors, declaració expressa que acrediti que es dóna ocupació almenys a un 2% de personal amb disminució sobre el nombre total de la plantilla, o que acrediti que aplica les mesures alternatives previstes al Reial decret 364/2005, de 8 d'abril.
6.12 Declaració responsable conforme no es troba en cap dels supòsits que preveu l'article 13 de la Llei 38/2003, de 17 de novembre, general de subvencions.
6.13 Documentació acreditativa de les fonts de finançament del projecte i, si escau, declaració responsable d'existència d'altres subvencions o ajudes, nacionals o internacionals, sol·licitades, amb indicació de la quantia sol·licitada, del percentatge que suposen, de si es troben en fase de sol·licitud o concessió i amb càrrec a quina entitat pública o privada s'han sol·licitat.
En cas de no haver sol·licitat altres subvencions, caldrà adjuntar declaració responsable en aquest sentit..7 Lloc i termini de presentació de les sol·licituds
Les sol·licituds s'han de presentar al Departament de Salut o als seus serveis territorials, a les adreces que figuren a la base 5, o a qualsevol dels registres i pels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener.
El termini per a la presentació de les sol·licituds és d'un mes, comptat des de l'endemà de la publicació de la convocatòria al Diari Oficial de la Generalitat de Catalunya..8 Procediment de concessió de les subvencions
8.1 El procediment de concessió de les subvencions s'ha d'ajustar al que estableix l'article 94 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i a la Llei 38/2003, de 17 de novembre.
8.2 La concessió de les subvencions es regirà pel procediment de concurrència competitiva.
8.3 Correspon al/a la conseller/a de Salut la seva concessió o denegació, mitjançant resolució motivada, que s'ha d'ajustar al contingut establert a la regla 1 de l'article 94 del Decret legislatiu 3/2002.
8.4 El/la secretari/ària general del Departament de Salut presidirà una comissió formada pels/per les directors/res generals del Departament de Salut; per un/a funcionari/ària del Departament de Salut, nomenat/ada pel/per la secretari/ària general, i per les persones tècniques en les matèries objecte de la subvenció que el/la president/a consideri necessari i nomeni, d'acord amb el seu grau d'especialització en relació amb la línia o línies que s'han de subvencionar.
Aquesta comissió valorarà i compararà les sol·licituds presentades, tenint en compte els criteris de concessió previstos en aquesta Ordre, elaborarà un informe on es concreti el resultat de l'avaluació efectuada i formularà una proposta de resolució, degudament motivada, que s'elevarà al/a la conseller/a de Salut per tal que emeti resolució de concessió o denegació, que s'haurà de notificar a les persones interessades de forma individualitzada.
8.5 La resolució de concessió o denegació de la subvenció exhaureix la via administrativa, i s'ha d'emetre i notificar en el termini màxim de sis mesos a comptar des de la finalització del període de presentació de sol·licituds.
Transcorregut el termini fixat sense que s'hagi dictat resolució expressa, s'entendrà desestimada la sol·licitud d'atorgament de la subvenció, d'acord amb el que disposa l'article 3 de la Llei 23/2002, de 18 de novembre, d'adequació de procediments administratius en relació amb el règim de silenci administratiu i el termini de resolució i notificació, i de primera modificació dels articles 81, 82 i 83 de la Llei 13/1989, de 14 de desembre, d'organització procediment i règim jurídic de l'Administració de la Generalitat de Catalunya.
Contra aquesta resolució es podrà interposar recurs de reposició potestatiu davant el/la conseller/a de Salut, o bé directament recurs contenciós administratiu davant el Tribunal Superior de Justícia de Catalunya.
8.6 Es donarà publicitat a les resolucions del/de la conseller/a de Salut d'atorgament de les subvencions mitjançant l'exposició d'aquestes en els taulers d'anuncis del Departament de Salut i en els dels seus serveis territorials, a les adreces que figuren a la base 5.
Les subvencions d'import superior a 3.000 euros es publicaran al Diari Oficial de la Generalitat de Catalunya, incloent l'entitat beneficiària, la quantitat concedida, les finalitats de la subvenció i el crèdit pressupostari d'imputació.
8.7 En la resolució d'atorgament de les subvencions es determinarà l'import global atorgat a l'entitat beneficiària i el projecte o projectes subvencionats, amb l'import desglossat per a cadascun d'aquests.
Les subvencions que es concedeixin no generen cap dret a l'assignació d'altres subvencions en anys posteriors.
8.8 L'import de la subvenció concedida en cap cas no pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, o amb altres ingressos per qualsevol concepte, superi el cost de l'activitat que ha de desenvolupar per l'entitat beneficiària.
8.9 Les entitats beneficiàries, quan la quantitat de la subvenció concedida sigui inferior a la sol·licitada, han de comunicar expressament l'acceptació de la quantia atorgada a l'òrgan resolutori en el termini màxim d'un mes, comptat des de la data de la notificació de la resolució de subvenció.
Aquest escrit d'acceptació ha d'anar acompanyat d'un nou pressupost ajustat a la quantitat concedida..9 Criteris de valoració
Per a la concessió de les subvencions es tindrà en compte el següent:
9.1 Població i àmbit territorial objecte de la intervenció.
Aquest criteri s'ha de matisar en el cas que l'objecte de la subvenció estigui constituït per actuacions en l'àmbit de les malalties minoritàries, emergents i/o d'especial interès per al Departament de Salut.
9.2.1 Absència de duplicitats en les intervencions i optimització dels recursos emprats.
No ser activitat pròpia d'aquests.
9.3 Capacitat de l'entitat sol·licitant per dur a terme el projecte d'acord amb les condicions i en els terminis explicitats a la memòria.
9.3.1 Experiència i capacitat tècnica de l'entitat.
9.3.2 Capacitat econòmica de l'entitat.
9.3.4 Relació del personal assalariat i/o del voluntariat.
Adequada proporció de la composició dels recursos humans, d'acord amb la combinació entre personal assalariat i voluntari en funció de les tasques que siguin assignades a cada grup, en consideració al grau d'especialització, la dedicació i l'estabilitat que comporten els requisits de les esmentades tasques..10 Despeses subvencionables
A banda de les altres despeses que puguin ser objecte de la subvenció, d'acord amb la normativa vigent, es consideraran despeses subvencionables les despeses financeres, les despeses d'assessoria jurídica o financera, les despeses notarials i registrals i les despeses pericials per a la realització del projecte subvencionat i les d'administració específiques, que seran subvencionables si estan directament relacionades amb l'activitat subvencionada i són indispensables per a la preparació adequada o l'execució de la mateixa.
L'IVA dels justificants resta exclòs de la subvenció si l'entitat beneficiària no és consumidora final i se'l pot deduir..11 Justificació
11.1 Per tal de justificar que l'import de la subvenció s'ha destinat adequadament a la finalitat que va motivar la seva concessió, les entitats beneficiàries hauran de presentar la documentació justificativa següent, referida a l'any d'atorgament:
a) Una declaració del representant legal o de l'òrgan de govern de l'entitat d'haver portat a terme el projecte o projectes per als quals ha estat concedida la subvenció.
b) Una relació numerada de despeses, desglossada i degudament sumada i agrupada en funció del concepte del pressupost per a cada projecte.
c) Factures o rebuts originals corresponents a l'activitat subvencionada.
d) Quan el concepte pugui generar dubtes, s'ha de presentar un certificat de l'entitat beneficiària o de qui tingui la representació de l'entitat beneficiària on s'acrediti l'adequació de la despesa a l'objecte de la subvenció.
11.2 Les factures compliran els requisits següents:
a) Els justificants que aportin les entitats beneficiàries s'han d'ajustar al pressupost acceptat per l'òrgan resolutori.
b) La documentació justificativa s'ha de presentar per original i còpia.
c) Les factures, així com els comprovants de despesa, han de complir tots els requisits legals que estableix la normativa vigent aplicable (mercantil, fiscal, laboral, etc.).
d) S'ha d'adjuntar a cadascuna de les factures l'acreditació d'haver-ne fet efectiu el pagament (mitjançant rebut, extracte bancari, etc.).
11.3 La presentació de les nòmines del personal, per comptabilitzar-ne l'import brut, ha d'incloure l'acreditació de l'ingrés de les quotes de la Seguretat Social (originals dels TC1-TC2) i de l'ingrés a Hisenda de les retencions de l'IRPF (original del document 110) amb la relació del personal (noms i imports) que consti com a justificant.
11.4 La presentació de dietes per desplaçaments i despeses de manutenció i estades ha d'estar degudament detallada, expedida i liquidada d'acord amb la normativa vigent.
11.5 La documentació a què fa referència l'apartat anterior s'haurà de presentar d'acord amb el que estableixi la resolució de convocatòria, llevat el cas dels pagaments parcials, previstos a la base 14.2.
Tota aquesta documentació s'haurà de presentar juntament amb un escrit de tramesa de l'entitat beneficiària dirigit a l'òrgan del departament que tramiti l'expedient (travessera de les Corts, 131-159, pavelló Ave Maria, 08028 Barcelona), segons imprès normalitzat, que es facilitarà a la seu del Departament de Salut..12 Control
12.1 L'entitat beneficiària i les terceres persones relacionades amb l'objecte de la subvenció hauran de facilitar tota la informació que els requereixin els òrgans de control de l'Administració de la Generalitat de Catalunya.
12.2 El Departament de Salut podrà inspeccionar el desplegament dels programes i de les actuacions de les entitats beneficiàries per tal de comprovar el compliment de l'objecte de la subvenció.
12.3 Si no es justifica degudament el total de l'activitat subvencionada, es reduirà l'import de la subvenció concedida en el percentatge dels justificants no presentats o no acceptats, sempre que es consideri que per la part restant s'ha assolit la finalitat per a la qual es va concedir la subvenció.
12.4 Les entitats beneficiàries tenen l'obligació de comunicar al Departament de Salut els ajuts econòmics o subvencions que, per a la mateixa finalitat, rebin de qualsevol administració o entitats públiques o privades, nacionals o internacionals, i les alteracions que es puguin produir en les condicions que van donar lloc a l'atorgament de la subvenció.
12.5 La justificació i el control de les subvencions, com també el procediment sancionador, si escau, s'han d'ajustar al que estableixen el capítol IX de la Llei de finances públiques de Catalunya i l'Ordre del conseller d'Economia i Finances d'1 d'octubre de 1997, sobre tramitació, justificació i control d'ajuts i de subvencions..13 Termini per a la realització de les activitats subvencionades
Els projectes objecte de la subvenció, així com les despeses que generen, s'hauran d'haver dut a terme en el termini indicat en la resolució de convocatòria..14 Pagament i bestretes
14.1 L'import de la subvenció serà lliurat un cop s'hagi presentat la documentació justificativa de la despesa i s'hagi comprovat que s'ha portat a terme l'activitat subvencionada, amb compliment de les condicions establertes i les seves finalitats, com també que l'entitat beneficiària estigui al corrent de les seves obligacions tributàries davant la Generalitat de Catalunya.
En cas contrari, s'iniciarà el procediment de compensació de crèdits fins a cobrir els deutes pendents per aquest concepte.
14.2 Es podran efectuar pagaments parcials de la quantitat concedida en funció de la part executada del projecte, i en relació amb la justificació aportada.
Els pagaments parcials hauran de ser iguals o superiors al 40% de l'import total atorgat, i les justificacions s'hauran de presentar al Departament fins al 30 de setembre de l'any de la concessió.
14.3 No obstant això, es podran concedir bestretes, prèvia sol·licitud de l'entitat beneficiària, en el cas de subvencions a càrrec de crèdits incorporables per l'Administració, condicionades a la justificació de la necessitat de la bestreta per raó de l'objecte de la subvenció i a la comprovació prèvia que l'entitat beneficiària estigui al corrent del compliment de les seves obligacions tributàries davant la Generalitat de Catalunya.
En el cas que no es presentin els justificants en el termini establert, l'entitat beneficiària haurà de retornar la quantitat anticipada més els interessos legals.
14.4 La sol·licitud de bestreta s'ha de formular en el termini d'un mes comptat des de la data de notificació de la resolució de concessió de la subvenció.
14.5 En cas que s'atorguin bestretes, en la resolució de concessió d'aquestes es farà constar el percentatge del total de l'import subvencionat sobre el qual es concedeix la bestreta.
La resolució de concessió podrà establir, si escau, i a criteri de l'òrgan que resol, que les obligacions de l'entitat receptora es garanteixin mitjançant aval bancari o un altre mitjà i, en aquest cas, el percentatge del total de la bestreta objecte de garantia..15 Modificació i revocació de la resolució de concessió
15.1 En cas que s'alterin significativament les condicions existents en el moment de la concessió de la subvenció, el/la conseller/a de Salut es reserva la potestat de modificar el contingut de la resolució de concessió de la subvenció, inclosa la seva quantia, mitjançant resolució motivada i amb audiència prèvia de l'entitat beneficiària.
L'obtenció concurrent d'altres ajuts aplicables a la mateixa finalitat subvencionada dels quals el Departament no tingui coneixement en el moment de l'atorgament de la subvenció produirà el mateix efecte, sens perjudici que, en el supòsit que la suma dels ajuts superi el cost de l'activitat que ha de desenvolupar l'entitat beneficiària, es redueixi la subvenció o, si escau, es revoqui totalment o parcialment, d'acord amb la normativa aplicable.
15.2 La resolució de concessió d'una subvenció pot ser revocada quan concorri alguna de les causes que estableix l'article 99 de la Llei de finances públiques i d'acord amb el procediment que preveu l'article 100 del mateix text legal, com també per l'incompliment del que estableixen els articles 32.1, 32.3 i 36.4 de la Llei 1/1998, de 7 de gener, de política lingüística..16 Memòria
16.1 Cadascuna de les entitats beneficiàries, una vegada realitzada l'activitat per a la qual s'hagi atorgat la subvenció, ha de lliurar una memòria justificativa de la realització del projecte o projectes.
Aquesta memòria, que haurà de signar la persona que representi l'entitat, es presentarà a l'òrgan del Departament que tramiti la subvenció fins al 15 de febrer de l'any següent a l'any de l'atorgament, i s'hi adjuntaran els indicadors d'avaluació que des d'aquest òrgan se sol·licitin.
La no presentació d'aquesta memòria justificativa, en els termes i dins el termini assenyalats, per part de les entitats beneficiàries de subvenció serà motiu d'exclusió d'aquestes entitats de la participació en convocatòries posteriors.
16.2 La memòria justificativa ha de correspondre necessàriament a l'activitat subvencionada, ajustar-se als continguts dels projectes presentats i fer constar les diferents fases de realització del programa o l'activitat, així com els resultats, les anàlisis i les conclusions procedents.
16.3 El model de presentació de la memòria justificativa es podrà obtenir a la seu de l'òrgan que tramita la subvenció o a través d'Internet, a la pàgina web del Departament de Salut, a l'adreça www.gencat.net/salut/.
16.4 El Departament de Salut podrà fer públic el contingut i els resultats dels projectes i les activitats finançats amb aquestes subvencions.
Quan les entitats beneficiàries facin públics els programes o les activitats finançats amb aquestes subvencions, hauran de fer constar, expressament, que han estat subvencionats pel Departament de Salut de la Generalitat de Catalunya, el qual es reserva el dret d'aparèixer en el material que es derivi dels projectes subvencionats.